2.pielikums

2025. gada 27. marta

lēmumam” Par lokālplānojuma izstrādes uzsākšanu un teritorijas plānojuma grozīšanu nekustamajā īpašumā Ezera ielā 44, Balvos, Balvu novadā”

(Protokols Nr.6, 14.§)

**LĪGUMA PROJEKTS**

par lokālplānojuma izstrādes finansēšanu

Balvos 2025. gada \_\_.\_\_\_\_\_\_

**Balvu novada pašvaldība**, tās izpilddirektores Dainas Tutiņas personā, kura rīkojas saskaņā ar Pašvaldības likumu un Balvu novada domes 2025.gada 23.maija saistošajiem noteikumiem Nr.10/2024 “Balvu novada pašvaldības nolikums”, no vienas puses, un

**A/S "Balvu enerģija",** reģistrācijas Nr. 40003148480, juridiskā adrese Bērzpils iela 30, Balvi, Balvu novads, Latvija, LV-4501, tās valdes priekšsēdētāja Sandra Šalajeva un valdes locekļa Ulda Sprudzāna personā, kuri darbojas saskaņā ar statūtiem (turpmāk **Ierosinātājs**), no otras puses,

turpmāk tekstā saukts arī – **Puse,** **Puses,** pamatojoties uz Teritorijas attīstības plānošanas likuma 13.panta trešo daļu un Balvu novada domes 2025. gada \_\_. marta lēmumu “Par lokālplānojuma izstrādes uzsākšanu un teritorijas plānojuma grozīšanu nekustamajā īpašumā Ezera ielā 44, Balvos, Balvu novadā” (protokols Nr.\_p.), noslēdz šo līgumu (turpmāk – **Līgums**).

**1. LĪGUMA PRIEKŠMETS**

**Pašvaldība** apņemas nodrošināt lokālplānojuma izstrādes vadīšanu Balvu novada nekustamā īpašuma Ezera ielā 44, Balvu pilsētā (kadastra numurs 38010020170) Balvu novadā atbilstoši Ministru kabineta 2014.gada 14.oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” (turpmāk MK noteikumi) un **Pašvaldības** apstiprinātajam Darba uzdevumam, bet **Ierosinātājs** apņemas finansēt lokālplānojuma izstrādi saskaņā ar šā **Līguma** noteikumiem.

**2. LOKĀPLĀNOJUMA IEROSINĀTĀJS**

**Ierosinātājs**, atbilstoši MK noteikumu 137.punktā noteiktajam, par lokālplānojuma izstrādātāju ir izvēlējies SIA ”PLĀNS & BŪVE”, kuru pārstāv tā valdes locekle un teritorijas plānotāja Ilze Circene, reģ. Nr. 40203302827, juridiskā adrese Dzirnavu iela 22 - 1, Iecava, Bauskas novads, LV-3913 (turpmāk tekstā – **Izstrādātājs**).

**3. LOKĀLPLĀNOJUMA IZSTRĀDES FINANSĒŠANAS AVOTI**

3.1. Šā **Līguma** 1.punktā norādītā lokālplānojuma izstrādi finansē **Ierosinātājs** kārtībā, kāda tiks noteikta līgumā starp **Ierosinātāju** un **Izstrādātāju**.

**4. PUŠU TIESĪBAS UN PIENĀKUMI**

4.1. **Pašvaldības** pienākumi un tiesības:

4.1.1. precīzi ievērot termiņus, kas noteikti MK noteikumos un reglamentē izstrādes vadītāja pienākumus;

4.1.2. nekavēt **Izstrādātāja** iesniegto dokumentu izskatīšanu un ziņojuma sniegšanu;

4.1.3. sniegt **Izstrādātājam Pašvaldības** rīcībā esošo informāciju, kas attiecas vai ir saistīta ar lokālplānojuma izstrādi šā **Līguma** 1.punktā norādītajam nekustamam īpašumam;

4.1.4. piešķirt **Izstrādātāja** pārstāvim piekļuves tiesības Teritorijas attīstības plānošanas informācijas sistēmai, ja nepieciešams, noslēdzot par to atsevišķu vienošanos.

4.2. **Ierosinātāja** pienākumi un tiesības:

4.2.1. nodrošināt lokālplānojuma izstrādes finansēšanu atbilstoši noslēgtajam līgumam starp **Ierosinātāju** un lokālplānojuma izstrādātāju;

4.2.2. gadījumā, ja **Ierosinātājs** nolemj mainīt lokālplānojuma izstrādātāju, par to nekavējoties rakstiski informēt **Pašvaldību**.

**5. STRĪDU ATRISINĀŠANAS KĀRTĪBA**

Strīdus, kas varētu rasties starp Pusēm **Līguma** izpildes laikā, Puses risina savstarpējās sarunās, bet ja nav iespējams atrisināt strīdu viena mēneša laikā kopš šādu sarunu sākuma, tas izskatāms tiesā Latvijas Republikas normatīvajos aktos paredzētajā kārtībā.

**6. LĪGUMA DARBĪBAS TERMIŅŠ, TĀ GROZĪŠANAS, PAPILDINĀŠANAS, LAUŠANAS KĀRTĪBA**

6.1. **Līgums** stājas spēkā dienā, kad to ir parakstījusi pēdējā no Pusēm, un darbojas līdz Pušu saistību pilnīgai izpildei.

6.2. **Līgums** var tikt grozīts, papildināts vai lauzts pēc Pušu savstarpējās vienošanās rakstiskā veidā, noformējot Vienošanās protokolu, kas pēc tā parakstīšanas kļūst par šā Līguma sastāvdaļu.

6.3. **Līgums** zaudē spēku, ja tiek atcelts Balvu novada domes 2025. gada ……. marta lēmums “Par lokālplānojuma izstrādes uzsākšanu un teritorijas plānojuma grozīšanu nekustamajā īpašumā Ezera ielā 44, Balvos, Balvu novadā” (protokols Nr.\_p.).

**7. NOSLĒGUMA NOTEIKUMI**

7.1. **Līgums** sastādīts uz 3 (trijām) lapām, parakstīts divos eksemplāros, no kuriem viens atrodas **Pašvaldībā**, otrs - pie **Ierosinātāja**.

7.2. **Līguma** nodaļu virsraksti ir lietoti vienīgi atsauksmju ērtībai un nevar tikt izmantoti **Līguma** noteikumu interpretācijai.

7.3. Jautājumi, kas nav reglamentēti šajā **Līgumā,** tiek skatīti saskaņā ar spēkā esošām tiesību normām.

7.4. Šis **Līgums** ir saistošs jaunajam nekustamā īpašuma īpašniekam nekustamā īpašuma īpašnieku maiņas gadījumā lokālplānojuma izstrādes procesā.

1. **PUŠU PARAKSTI UN REKVIZĪTI**

|  |  |
| --- | --- |
| Pašvaldība:  **Balvu novada pašvaldība**  Adrese; Bērzpils iela 1a, Balvi,  Balvu novads, LV-4501  Reģistrācijas Nr. 90009115622  Paraksts:\_\_\_\_\_\_\_\_\_\_\_\_\_\_/ D. Tutiņa/ | Ierosinātājs:  **AS “Balvu Enerģija”**  Adrese: Bērzpils iela 30, Balvi,  Balvu nov., LV-4501  Reģistrācijas Nr. 40003148480  Paraksts:\_\_\_\_\_\_\_\_\_\_\_\_\_\_/S.Šalajevs/ |